CELEX: 62020CN0589
Language: fi
Date: 2020-11-10 00:00:00
Title: Asia C-589/20: Ennakkoratkaisupyyntö, jonka Landesgerichts Korneuburg (Itävalta) on esittänyt 10.11.2020 – JR v. Austrian Airlines AG

1.2.2021   
            
            
               FI
            
            
               Euroopan unionin virallinen lehti
            
            
               C 35/32
            
         
      Ennakkoratkaisupyyntö, jonka Landesgerichts Korneuburg (Itävalta) on esittänyt 10.11.2020 – JR v. Austrian Airlines AG
      (Asia C-589/20)
      (2021/C 35/43)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Korneuburg
      
         Pääasian asianosaiset
      
      
         Valittaja: JR
      
         Vastapuoli: Austrian Airlines AG
      
         Ennakkoratkaisukysymykset
      
      
                  1)
               
               
                  Onko eräiden kansainvälistä ilmakuljetusta koskevien sääntöjen yhtenäistämisestä Montrealissa 28.5.1999 tehdyn yleissopimuksen, jonka Euroopan yhteisö allekirjoitti 9.12.1999 ja joka hyväksyttiin Euroopan yhteisön puolesta 5.4.2001 tehdyllä neuvoston päätöksellä 2001/539/EY, (1) 17 artiklan 1 kappaletta tulkittava siten, että kyseisessä määräyksessä tarkoitettu käsite ”onnettomuus” kattaa tilanteen, jossa matkustaja lentokoneesta poistumisen yhteydessä – ilman todennettavissa olevaa syytä – kaatuu siirrettävien portaiden viimeisellä kolmanneksella ja loukkaa itsensä, jolloin loukkaantuminen ei aiheutunut matkustajapalveluun käytetystä esineestä unionin tuomioistuimen 19.12.2019 antamassa tuomiossa Niki Luftfahrt, C-532/18, (2) tarkoitetulla tavalla, ja portaiden kunto ei ollut puutteellinen eivätkä ne etenkään olleet liukkaat?
               
            
                  2)
               
               
                  Onko Montrealin yleissopimuksen 20 artiklaa tulkittava siten, että ilmakuljetusyrityksen mahdollinen vastuu raukeaa kokonaan, jos kyseessä on ensimmäisessä kysymyksessä kuvatun kaltainen tilanne ja matkustaja ei kaatuessaan pitänyt kiinni portaiden kaiteesta?
               
            
         (1)  Yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta 5.4.2001 tehty neuvoston päätös 2001/539/EY (EYVL 2001, L 194, s. 38).
      
         (2)  ECLI:EU:C:2019:1127.